**resemnat**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Port crucea unui înger

Sub cer îndoliat,

Mormântul mi-e săpat

Și luminat de--un fulger.

În candelă, Iubirea

E un tăciune stins,

Dar nu mă las învins

În luptă cu rațiunea.

În mine, un poet

Apare și dispare,

Un verb cu disperare

Acum lovește-n piept.

Port crucea și atât,

În viață resemnat,

Mi-e gândul un păcat

În visul omorât.

Pe umerii brăzdați

Găsesc filozofie

Și-o dulce tragedie

Sunt ochii întristați.

Pe foile veline

Înșiruiesc cuvinte

Ce vor aduce-aminte,

Odată, și de mine.

În rest, nu mai contez,

Aproape mi-e sfârșitul

Și îmi infing cuțitul

Când scriu și lăcrimez.